Σχέδιο ΑΠΟΦΑΣΗΣ ΤΗΣ ΜΙΚΤΗΣ ΕΠΙΤΡΟΠΗΣ ΤΟΥ ΕΟX για την τροποποίηση του παραρτήματος Ι (Κτηνιατρικά και φυτοϋγειονομικά θέματα) της συμφωνίας ΕΟΧ - Σχέδιο της Κοινής Θέσης της Κοινότητας

(υποβληθέν από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Η απόφαση της Μικτής Επιτροπής του ΕΟΧ αριθ. 189/1999 της 17ης Δεκεμβρίου 1999 προέβλεπε μεταβατική περίοδο έως τις 30 Ιουνίου 2001 για την Ισλανδία όσον αφορά την οδηγία 91/67/ΕΟΚ του Συμβουλίου.

2. Η χορήγηση μεταβατικής περιόδου αιτιολογήθηκε από το γεγονός ότι ήταν απαραίτητο να αναλυθούν τα χαρακτηριστικά ορισμένων ασθενειών. Δεδομένου ότι οι εργασίες δεν έχουν ακόμη ολοκληρωθεί, η μεταβατική περίοδος για την Ισλανδία πρέπει να επεκταθεί έως τις 30 Ιουνίου 2002.

3. H Μικτή Επιτροπή του ΕΟΧ πρέπει, συνεπώς, να θεσπίσει τη συνημμένη απόφαση για την τροποποίηση του παραρτήματος Ι της συμφωνίας ΕΟΧ.

4. Κατά την έννοια του άρθρου 1 παράγραφος 3 στοιχείο β) του κανονισμού (ΕΚ) αριθ. 2894/94 του Συμβουλίου σχετικά με ορισμένες λεπτομέρειες εφαρμογής της συμφωνίας ΕΟΧ, το Συμβούλιο καθορίζει τη θέση της Κοινότητας για τέτοιου είδους αποφάσεις.

5. Το Συμβούλιο καλείται, συνεπώς, να εγκρίνει το συνημμένο σχέδιο κοινοτικής θέσης με σκοπό τη θέσπισή του ως απόφασης της Μικτής Επιτροπής του ΕΟΧ.

Σχέδιο ΑΠΟΦΑΣΗΣ ΤΗΣ ΜΙΚΤΗΣ ΕΠΙΤΡΟΠΗΣ ΤΟΥ ΕΟX για την τροποποίηση του παραρτήματος Ι (Κτηνιατρικά και φυτοϋγειονομικά θέματα) της συμφωνίας ΕΟΧ

Η ΜΙΚΤΗ ΕΠΙΤΡΟΠΗ TOY ΕΟΧ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία" και, ιδίως, το άρθρο 98,

Εκτιμώντας τα εξής:

(1) Το παράρτημα Ι της συμφωνίας τροποποιήθηκε με την απόφαση αριθ. ... της Μικτής Επιτροπής του ΕΟΧ της ........ [1].

[1] ΕΕ L ...

(2) Η οδηγία 91/67/ΕΟΚ του Συμβουλίου της 28ης Ιανουαρίου 1991 σχετικά με τους όρους υγειονομικού ελέγχου που διέπουν τη διάθεση στην αγορά ζώων και προϊόντων υδατοκαλλιέργειας [2] ενσωματώθηκε στη συμφωνία με την απόφαση αριθ. 69/98 της Μικτής Επιτροπής του ΕΟΧ της 17ης Ιουλίου 1998 [3],

[2] ΕΕ L 46 της 19.2.1991, σ. 1.

[3] ΕΕ L 158 της 24.6.1999, σ. 1.

(3) Η απόφαση της Μικτής Επιτροπής του ΕΟΧ αριθ. 189/1999 της 17ης Δεκεμβρίου 1999 [4] προέβλεπε μεταβατική περίοδο για την Ισλανδία, έως τις 30 Ιουνίου 2001, όσον αφορά την οδηγία 91/67/ΕΟΚ του Συμβουλίου.

[4] ΕΕ L 74 της 15.3.2001, σ. 24.

(4) Η χορήγηση μεταβατικής περιόδου αιτιολογήθηκε από το γεγονός ότι ήταν απαραίτητο να αναλυθούν τα χαρακτηριστικά ορισμένων ασθενειών. Δεδομένου ότι οι εργασίες συνεχίζονται, είναι αιτιολογημένο να παραταθεί η μεταβατική περίοδο για την Ισλανδία έως τις 30 Ιουνίου 2002.

(5) Η παρούσα απόφαση δεν εφαρμόζεται στο Λιχτενστάιν,

ΑΠΟΦΑΣΙΖΕΙ:

Άρθρο 1

Στο σημείο 5 (Οδηγία 91/67/EΚ του Συμβουλίου) στο μέρος 4.1 του κεφαλαίου Ι του παραρτήματος Ι της συμφωνίας, η ημερομηνία '30 Ιουνίου 2001' στην παράγραφο 2 του άρθρου 28δ στο κείμενο προσαρμογής αντικαθίσταται από την ημερομηνία '30 Ιουνίου 2002'.

Άρθρο 2

Η παρούσα απόφαση αρχίζει να ισχύει την , υπό την προϋπόθεση ότι έχουν πραγματοποιηθεί προς τη Μικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103, παράγραφος 1 της συμφωνίας [5].

[5] Δεν έχουν αναφερθεί συνταγματικές απαιτήσεις.

Άρθρο 3

Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, .

Για τη Μικτή Επιτροπή του ΕΟΧ

Ο Πρόεδρος

Οι Γραμματείς

της Μικτής Επιτροπής του ΕΟΧ